בס''ד
הכרת הטוב- הודיה
חוקר ישראלי יצא לקונגרס בחו”ל. באחד הדיונים הציגה חוקרת מחקר מדעי שבדק כמה זמן מרגע ההתעוררות לוקח לפעילות הלב לעבור ממצב שינה למצב ערות. המחקר הגיע לתוצאה כי זמן הסתגלות למצב החדש אורך 12 שניות. קם החוקר הישראלי ואמר: לתוצאה זו כבר הגיעו אבותינו לפני אלפי שנים כשהורו לנו לומר בכל בוקר: “מודה אני לפניך מלך חי וקיים שהחזרת בי נשמתי בחמלה רבה אמונתך”, 12 מילים, 12 שניות! 
עד כדי כך חשובה ההודאה שמיד עם פקיחת העיניים בבוקר זה מה שאנו עושים!
בדלפק הכניסה למלון יוקרתי, ניצבו עמדו שני יהודים שאין קשר ביניהם, וביקשו לשוחח עם המנהל.
'כבוד המנהל', מבקש ראובן, 'נאלצתי לעזוב את ביתי בשל תום תקופת השכירות. שכרתי לי בית אחר, אך אוכל לקבלו רק בעוד שבועיים. אין לי אמצעים לשלם, אך אולי תסכים שאשהה בבית המלון את השבועיים הבאים?'
'אדוני המנהל', כך שמעון, 'הגעתי לעיר הזו לצורך טיפול רפואי. אין לי היכן לשהות כאן, ואין לי קורת גג אחרת. האוכל לשהות כאן שבועיים עד שאשוב לביתי ולמשפחתי?'
באופן מפתיע, השניים מצליחים לעורר את רחמי המנהל, וזה מאפשר להם לשהות בבית המלון שבועיים. בסיום השבועיים הללו, פונה ראובן למנהל ואומר: 'אדוני המנהל. ראה, החדר בו שהיתי לא היה בעל נוף יפה. המיטה בה ישנתי לא היתה נוחה, האוכל המוגש במלון קר וחסר טעם, ועתה – מתברר שאני צריך לשהות כאן עוד שבועיים. התואיל בבקשה להעבירני לחדר אחר, בעל מיטה נוחה, ולהורות לשף המלון לשפר את המזון' - -  -
תשובת מנהל המלון ברורה. הוא קם ומשלחו מעל פניו בחרי אף. היעלה על הדעת חוצפה שכזו? אדם שוהה שבועיים במלון, אוכל לחם חסד, ועוד יש לו טענות?
והנה, אך יצוא יצא ראובן, ושמעון נכנס מיד אחריו. 'אדוני המנהל, אני מודה מעומק לבי על החסד שגמלת עמי, בכך שאישרת לי לשהות כאן שבועיים. אין לך מושג עד כמה אני מעריך את טובתך, את החדר, את המיטה, את האוכל, לעולם אהיה לך אסיר תודה. כעת, מתברר שאאלץ להמתין כאן עוד שבועיים, האם זה אפשרי והאם תואיל לשפר את חדרי ואת מזוני?'
במקרה הזה, מבין כל בר דעת, יש סיכוי סביר שהמנהל ייענה לבקשה...
זה סוד קיסמה של ההודאה על רגל אחת. כשאדם נושא עיניו לאבא שבשמים ואומר: תודה אבא, אני מעריך, אני מוקיר, אני אסיר תודה – או אז יש סבירות גבוהה שאבא ייענה גם לבקשה שבהמשך. אבל, אם האדם מפנה עורף לכל הטוב שהוא מקבל עד עתה, וזוכר רק לבקש ולתבוע - - -
מהי תחושתכם כאשר אתם אומרים תודה?
מהי תחושתכם כאשר אומרים לכם תודה? 
נסביר לתלמידים כי עתה נלמד על מקרים שונים בהם על האדם לברך ולהודות לקב”ה. 
הראשון שבהם הוא הודאה על נס אישי. 
השולחן ערוך: הרואה מקום שנעשה נס ליחיד אינו מברך, אבל הוא עצמו- מברך שעשה לי נס במקום הזה. וכל יוצאי ירכו גם כן מברכין שעשה נס לאבי במקום הזה. (שולחן ערוך סימן רי”ח, סעיף ח) 
האם שמעתם על מישהו שקרה לו נס? כיצד הייתם מגדירים נס? 
נסביר לתלמידים כי יש סוג נוסף של ברכת הודאה והיא ברכת הגומל. ברכה זו נאמרת במניין, על ידי מי שחייב בברכה. זה נוסחה: ברוך אתה ה’ הגומל לחייבים טובות, שגמלני כל טוב. הקהל עונה: אמן. מי שגמלך כל טוב, הוא יגמלך כל טוב, סלה. 
מה ההבדל בין ברכה זו לברכת הנס? מתי מברכים על ברכה לדעתכם? 
גמרא: אמר רב יהודה אמר רב: ארבעה צריכין להודות, יורדי הים, הולכי מדברות, ומי שהיה חולה ונתרפא, ומי שהיה חבוש בבית האסורים ויצא (בבלי, ברכות, נד ע”ב) זהו המקור הבסיסי לחיוב בברכת הגומל. 
מי חייב להודות? האם ישנן אפשרויות נוספות הדומות לארבעה אלו? 
כאשר מביאים קרבן תודה וקרבן שלמים שהם קרבנות של שבח והודיה לה, מביאים יש קרבן ענק שצריך לאכול תוך 2 ימים ולילה אחד, איך נראה לכם שאפשר לסיים את כל הבשר תוך זמן כל כך קצר? אלא שמביאים ציבור גדול שיאכל את זה.
ואז אומרים תודה ברוב עם – כמו שכתוב במזמור לתודה: הריעו לה' כל הארץ!
שתבין כמה צריך
אנשים חושבים שהכל מובן מאליו...
לאה הבינה בלידת יהוד שצריך להודוצ לה על כל צעד ושאל, משהו שיטתי שצריך להיות כל הזמן!
עשיר שנותן ח\תרומה לאדם שמודה ולאחד שלא, למי הוא ימשיך לתת? כך גם למעלה! אדם שמודה הקבה נותן לו יותר!!
הקבה מדקדק עם צדיקים כחוט השערה.
כשפרעה פוגש את יעקב הוא שואל אותו בן כמה אתה? עונה לו חייתי מאה ושלושים שנה ואומר מעט ורעים היו ...
למה לי אתה מודה – קטנתי מכל החסדים.... ולפרעה אתה אומר מעטים ורעית?
אומר רשבי אם נספור את התיבות של הפסוקים – 33 תיבות, נמנעו ממנו 33 שנה! 
אנחנו מלאים בטוב!!!
אדם שנוסע על מרצדס, מגיע לדלק אוצר איזה יוקר!! מה יוקר?
על מה אתה המתלונן???? גם על רמה רוחנית צריך להודות!
אומרים שמי שלא מודה על מדרגתו הרוחנית מורידים אותה ממנו כדי שידע להעריך!!
בואו שעריו בצודה!
איך באים שעריו של ה'?
בתודה!!
הסיפור שלפנינו אינו מלווה דווקא בנסים גדולים, אבל מוכיח עד כמה יכולה ההודיה לשנות את החיים, ואף את החיים הרוחניים.
בעל המעשה, יהודי בשם אהרן, שסיפר זאת ב'קו ההודיה – קול תודה', מקדים ואומר: "אני רוצה להודיע מראש שהסיפור שלי אינו עוד אחד מאותם סיפורים של ישועות מעל הטבע או ניסים מרגשים. בסיפור שלי לא הכל התהפך לטוב בזכות ההודאה, ואני חושב שבכל זאת יש בו חיזוק גדול.
לצערי לא נולדתי למשפחה שומרת תומ"צ. הוריי אמנם שומרי מסורת, אך הקשר שלי לדת וליהדות היה אפסי ביותר. עד גיל 28 הייתי מרוכז כולי בלימודי משפטים באוניברסיטת ת"א. הייתי תלמיד מצטיין, ובשנת ההתמחות שלי הגעתי לאחד ממשרדי העו"ד החשובים ביותר בעיר. החדות, הנחישות וההתמדה שבי סייעו לי להצליח בכמה תיקים חשובים, עד שבזמן קצר הפכתי להיות שותף במשרד בו עבדתי. גם ההצלחה והשפע הכלכלי לא איחרו לבוא.
בטעות, אף שאין טעות בעולם, נקלעתי פעם אחת לשיעור של רב בבניין המשרד. הוקסמתי, והמשכתי להגיע באופן קבוע. הצצתי ונפגעתי. תוך זמן קצר נרשמתי לסמינר ליהדות, התחלתי להניח תפילין, לשמור שבת ובהדרגה התחזקתי בשמירת תורה ומצוות.
ואז החלטתי בנחישות לקחת חופש מהכל. עזבתי את הדירה הנוחה בתל אביב, עזבתי את המשרד ועליתי לישיבה קדושה בשכונה צפונית בירושלים. הוקסמתי משיעורי התורה, מנושא עבודת המידות בין הבחורים. נשמתי הרגישה לראשונה 'כאן טוב לי'…
אך בנושא אחד הרגשתי חושך מוחלט – בלימוד הגמרא. רבני הישיבה אמרו לי לתת עוד זמן וזה ייפתח ויסתדר, אך השנים עברו ושום דבר לא נפתח. לא משנה כמה חברותות החלפתי, כמה תפילות נשאתי לבורא עולם, כמה התחננתי – כל פעם שפתחתי את הגמרא, חושך מצרים. לא מבין מימיני ומשמאלי.
בגיל 30 התחתנתי בשעטו"מ, והקמנו את ביתנו בשכונת רמות בירושלים. נולד לנו בן ואח"כ בת ב"ה, שנה אחרי שנה עברה, אך לא הרגשתי מרוצה. חזרתי בתשובה ואני לא באמת שמח בפנים: מה יהיה עם לימוד הגמרא?
מדי כמה חודשים ניסיתי לחפש ישועה, להתייעץ עם איזה רב פלוני או עם צדיק גדול כזה או אחר. למה לא נפתח לי הראש בלימוד? שאלתי בייאוש, אך תשובות לא קיבלתי, רק תסכול שהולך ומעמיק יותר ויותר עם הזמן.
כמה שנים אחרי החתונה, חבר טוב חשף אותי לנושא של ההודיה לד'. "צריך להודות על הכל, גם על מה שלא הולך", אמר לי, למרות שהיה לי קשה לקבל דבריו. "ד' עושה לנו רק טוב, צריך רק להודות, זה נותן כוח להמשיך". הוא נתן לי ספרים ודיסקים מחזקים, שהנושא המרכזי בהם הוא איך לקבל את מאורעות החיים בהודיה, באמונה שכל מה שד' עושה זה לטובה אפילו כשהכל נראה שחור.
לא אלאה אתכם בפרטים רבים. היו לי תקופות לא פשוטות בכלל, היו רגעים שרציתי לעזוב את הכולל ולברוח, לא משנה לאן. היו רגעים שהפניתי את כל כאבי ומצוקתי לד' – מה חטאתי, בורא עולם? איך זה שהייתי עורך דין כה מוצלח, אך גמרא איני יודע לפתוח?
פעם אחת אחרי בין הזמנים של פסח חזרתי לכולל, אחרי תפילות מרובות והפצרות ותחינות שביקשתי מד' שלפחות לא אכעס מהמצב. קיבלתי חברותא חדשה, שעתיים הבטתי בו, וכל מה שאמר נראה היה לי כמו סינית או יפנית… ליבי התחמם עד לבעירה גדולה. 'אני לא יכול להשאר פה יותר', החלטתי בתוכי.
קמתי ממקומי, יצאתי מבניין הכולל. הלכתי מהר בלי לדעת בכלל לאן. לא עצרתי לחשוב, והנה מצאתי את עצמי בקצה השכונה, קרוב לצוק ממנו נשקפת כל ירושלים. היתה זו שעת ערב, והכל סביבי מוקף אורות של נופי ירושלים היפהפיים. רוח נעימה נשבה על פניי. ידעתי שאני רוצה לבקש מהבורא, אך לא היה לי מושג מה אני הולך לומר. ואז יצאו ממני המילים כמו מעצמן: "רבש"ע, תודה!" הפתעתי את עצמי.
"נכון שלא ציפית שזה מה שאומר לך עכשיו, במצב סופני כמו שאני חש עכשיו – אבל תודה, באמת. אני לא מבין כלום, לא יודע למה שוב ושוב אני מגיע לקיר בטון הזה, לקושי ולביזיון הזה, אבל אני יודע שכל מה שאתה עושה זה לטובתי. תודה, תודה, תודה. תודה שאני לא מבין כלום, תודה שלא הולך לי בלימוד תורה, תודה שכבר שנים שום דבר לא נפתח לי, תודה על הקושי, תודה על הכאב…"
הפעם הרגשתי תחושה שונה עולה ומתפשטת בי. תחושת קירבה לבורא עולם כמו שמעולם לא חשתי. נשאתי עיניים לשמים והמשכתי בדיבורי. אינני יודע מאיפה הגיעו לפי המילים הבאות:
"בורא עולם, תראה כמה אברכים מצויינים יש לך בכל הארץ ובכל העולם, בישיבות הכי טובות. כמה תלמידי חכמים יש לך, כמה גאונים יש לך, אינסוף. אבל תראה לי אחד כמוני, שכבר כל כך הרבה שנים נלחם להבין דף גמרא, ואפילו כשהוא לא מבין כלום הוא אומר לך תודה?"…
כשאמרתי את המילים הללו, חיוך התפשט בי, חיוך שהפך לצחוק מתגלגל, והקלה עצומה. שם, על הצוק שבקצה השכונה בשעת ערב מאוחרת, באוויר הפתוח עם הרוח הקרירה, הרגשתי שאולי אזכה לדבר מה…
למחרת היום, מעט לפני ל"ג בעומר, החלטתי שאני מודה על כל מה שאצליח להבין בלימודי, ויהי מה. ולהפתעתי הרגשתי לראשונה בחיי שהפעם זכיתי בכוח התודה לקבל באמת את התורה. התחלתי להבין משהו, וכמובן שהודיתי בכל לב.
וכיום אני כבר מסיים הוצאת קונטרס בסוגיות הנלמדות אצלנו במסכת שבת…
עבורי זוהי 'קבלת התורה' של ממש.

כשהכל הולך בחיים  - קל לנו להגיד תודה. הילדים בריאים, יש שלום בית, כסף בחשבון הבנק - במצב כזה רובנו יודעים להגיד תודה להשם יתברך. אנחנו רואים את החסד במוחש, ואפילו מרגישים אותו. אך מה עושים כשקשה? כשמרגישים שאי אפשר להרים את הראש מכובד הצרות? איך אפשר ולמה בכלל להגיד תודה אם מרגישים שהכל מתפרק מסביב?
תשובה מנחמת ומרגשת אפשר למצוא בדברי רבי נחמן מברסלב על הפסוק "בצר הרחבת לי", וכך הוא כותב:
"בַּצָּר הִרְחַבְתָּ לִּי -
הַיְנוּ שֶׁגַּם אֲפִילּוּ בְּהַצָּרָה בְּעַצְמָהּ, הַשֵּׁם יִתְבָּרַך מַרְחִיב לָנוּ
כִּי אִם יִסְתַּכֵּל הָאָדָם עַל חַסְדֵּי ה' יִרְאֶה
שֶׁאֲפִילּוּ בְּעֵת שֶׁהַשֵּׁם יִתְבָּרַך מֵצֵר לוֹ
גַּם בְּהַצָּרָה בְּעַצְמָהּ, הַשֵּׁם יִתְבָּרַך מַרְחִיב לוֹ, וּמַגְדִּיל חַסְדּוֹ עִמּוֹ
וְזֶה: "בַּצָּר הִרְחַבְתָּ לִּי", הַיְנוּ אֲפִילּוּ בְּתוֹך הַצָּרָה בְּעַצְמָהּ
נָתַתָּ לִי הַרְחָבָה בְּתוֹכָהּ
מִלְּבַד מַה שֶּׁאָנוּ מְצַפִּים שֶׁהַשֵּׁם יִתְבָּרַך יוֹשִׁיעֵנוּ בְּקָרוֹב מִכָּל הַצָּרוֹת
וְיֵיטִיב עִמָּנוּ מְאד
אַך אֲפִילּוּ גַּם בְּהַצָּרָה בְּעַצְמָהּ מַרְחִיב לָנוּ".
ובמילים שלנו: השם יתברך תמיד, אבל תמיד נותן לנו הרחבה בתוך הצרה. ברור שאנחנו צריכים להתפלל לצאת מהצרה ש"נפלה" עלינו, יחד עם זאת -  כדאי שנראה שגם בתוכה יש הרחבה, יש עזרה, יש טוב וחסד מכיוונים שונים.
אבל איך מיישמים את זה בפועל? איך מצליחים למצוא את ההרחבה בתוך הצרה? הרי לפעמים מריבוי הצרות נופלים לעצבות, וכשבן אדם עצוב, קשה לו מאוד לראות מה כן טוב סביבו ולהעריך זאת.
אז מה עושים?
בדיוק בשביל זה קיים התרגיל הבא, תרגיל מדהים שיעזור לנו לראות כמה טוב יש לנו באמת – גם כשקשה: לוקחים דף ועט, כותבים למעלה: "תודה על", ומתחילים להסתובב בבית ולרשום כל פרט שרואים או נתקלים בו. לא מחסירים כלום. לא כותבים רק את הדברים הגדולים והחשובים אלא גם את הדברים הכי קטנים.
רשימה כזאת יכולה להראות בהתחלה כדבר מצחיק אבל יש לה מטרה. עברתם ליד כיסא? תודה על הכיסא. עברתם ליד קערה עם תפוחים? תודה על התפוחים. נתקלתם בחלק של פליימוביל או לגו? תודה על הפליימוביל. הרמתם חולצה או אפילו מחק מהרצפה? תודה על החולצה, תודה על המחק! הסתכלתם על הקיר: תודה על השעון, תודה על התמונה, תודה על המדף.
לא ייאמן כמה שפע יש לנו
מה לדעתכם יקרה בתוך 10 דקות מהרגע שהתחלתם לכתוב את הרשימה?
מה שמעניין בתרגיל הזה הוא שלמרות שאנחנו כותבים בו תודה על דברים גשמיים, באופן אוטומטי אנחנו מגלים דברים רוחניים שמתווספים לרשימה "על הדרך". תודה על פמוטי השבת – תודה שאני שומרת שבת. תודה על מכנסי הילדים – תודה שיש לי ילדים. יוצא שהודיה על הגשמי מעוררת אותנו להודות על כל פרט בחיינו, ומראה לנו איך אנחנו מוקפים בשפע של טוב, שהוא ממש לא מובן מאליו - למרות הצרות.
אז קדימה, מה יש לכם להפסיד? קחו דף ועט והתחילו לרשום. את הרשימה הזאת תשמרו לפעם הבאה שבה תרגישו כבדות ועצבות, אף על פי שאתם יכולים תמיד לכתוב חדשה.
אבל איך זה עובד?
ועכשיו לחלק המעניין – אוקיי, כתבנו תודה על מיליון דברים. איך זה מושך שפע לחיים שלנו, ואיך זה גורם לנו לצאת קצת מהעצבות ו"להרים ראש"?
התרגיל הזה מתבסס על שני עקרונות חשובים:
מה שמתמקדים בו – גדל
כל דבר שנשקיע בו אנרגיה וניתן לו תשומת לב – יגדל. נשקיע בטוב, ניתן תשומת לב למה שיש בחיינו? משמיים יוסיפו לנו עוד ועוד טוב.
מה שכתוב – נוכח
אחרי שכתבנו, והמילים נמצאות מול העיניים - אי אפשר להתעלם מהן. יש הבדל בין לראות משהו (ולא תמיד לשים לב אליו באמת), לבין לכתוב עליו תודה ואז "לפתע" לגלות את הקיום שלו מחדש בחיינו ולהבין כמה בני מזל אנחנו שיש לנו אותו. זה נכון לגבי כל דבר מקטן ועד גדול.
ואיך זה קשור לחנוכה?
"יְמֵי חֲנוּכָּה הֵם יְמֵי הוֹדָאָה
כְּמוֹ שֶׁכָּתוּב: 'וְקָבְעוּ שְׁמוֹנַת יְמֵי חֲנוּכָּה אֵלּוּ לְהוֹדוֹת וּלְהַלֵּל' וְכוּ'
וִימֵי הוֹדָאָה זֶה בְּחִינַת שַׁעֲשׁוּעַ עוֹלָם הַבָּא
כִּי זֶה עִקָּר שַׁעֲשׁוּעַ עוֹלָם הַבָּא
לְהוֹדוֹת וּלְהַלֵּל לִשְׁמוֹ הַגָּדוֹל יִתְבָּרַך וּלְהַכִּיר אוֹתוֹ יִתְבָּרַך
שֶׁעַל יְדֵי זֶה סְמוּכִים וּקְרוֹבִים אֵלָיו יִתְבָּרַך
כִּי כָל מַה שֶּׁיּוֹדְעִין וּמַכִּירִין אוֹתוֹ יִתְבָּרַך בְּיוֹתֵר
סְמוּכִים אֵלָיו בְּיוֹתֵר".
חודש כסלו והימים של חנוכה בפרט מסוגלים לניסים, והכל על ידי שמודים להשם יתברך. מי שמודה להשם, אומר רבי נחמן, זוכה להיות קרוב אליו וזוכה לטעום ולהרגיש עולם הבא.
שנזכה.
במחברת:
הודיה – הודיה לה'
חנוכה הוא "יום טוב של הודאה" ... בימים אלו עלינו ללמוד איך להודות לה’ ולהמשיך בכך כל השנה. בברכת המזון אנו מכוונים, אולם לא מרגישים הודאה. להודות כראוי על חסדי הקב"ה זה לא דבר פשוט, זו עבודה גדולה!" 
דוע דווקא במצוה חנוכה תקנו מהדרין ומהדרין מן המהדרין?
במצוות הדלקת נר חנוכה מצאנו דין מיוחד שאין לנו בשאר מצוות, יש דין הדלקה "נר איש וביתו" יש מהדרין ויש מהדרין שבמהדרין. לא מצאנו בשאר מצוות שיתקנו חז''ל כמה אפשרויות לקיום המצווה, לדוגמא: אין בגמרא דיני אכילת מצה כשרה ודיני אכילה למי שרוצה להדר, רק בחנוכה מופיע בגמרא דינים שונים למהדרין מדוע?

הנה הגרש''ז אויערבך זצ'ל כתב יסוד גדול (מנחת שלמה תנינא סימן נח): שונה מצוות נר חנוכה משאר מצוות שהם לזכר נסים שקרו לעם ישראל כגון מצה וסוכה, שהם מטרתם רק להזכיר הנס, ואילו נר חנוכה עיקר מטרתו לעורר את האדם להודות ולהלל.

לכן מנהג כל ישראל לשיר לאחר הדלקת הנרות (מה שלא נהוג בשאר מצוות), שהרי זה כל עיקר מטרת המצווה כדי להודות ולהלל.
הוא שאומרים בפיוט מעוז צור "בני בינה ימי שמונה קבעו שיר ורננים". חז''ל תקנו בחנוכה לשיר ולרנן והנרות הם כעין אמצעי המעורר את האדם לשיר להודות ולרנן.

ויש בזה כמה נפ"מ לדינא:

1. כבתה אין זקוק לה - אף שבנרות שבת אם כבה צריך לחזור ולהדליק, בנרות חנוכה אין צריך, היות ועיקר המטרה היא לעורר את האדם להודות.
2. נשים חיבות בנר חנוכה - אף שבהלל נשים פטורות, בנר חנוכה חייבות, היות ועיקר קיום מצוות ההודאה על נס המלחמה היא בנרות החנוכה.
3. תקנו לומר הנרות הללו מיד עם ההדלקה - כדי לזכור שמטרת ההדלקה להודות על נס ההצלחה במלחמה.
4. השירים לאחר ההדלקה - אינם רק שמחה של מצווה, אלא הם מעיקר תקנת חז"ל - להודות ולהלל.

לאחר שלמדנו שמטרת הדלקת הנרות להודות, נבין מדוע דווקא במצווה זו תקנו מהדרין ומהדרין מן המהדרין?
אדם המרגיש רגשי הודיה לה' אינו מסתפק במה שהוא מחויב הוא מחפש תמיד לעשות מעל ומעבר לחיובו, שכן הוא אוהב את בורא עולם והוא רוצה לתת לו כמה שיותר.

נבאר את הדברים:
הודאה להשם - אינה רק הכרה בטוב שנתן לי ה', הכרת הטוב - אינה רק החזרת החוב שקיבלתי באמצעות מטבעות מילים.
הודאה אמיתית היא - "הכרת הטוב" – הכרה מוחשית ב"טוב" של הנותן, היינו שהמקבל חש בטוב ליבו ובמידותיו הטובות של הנותן שהניעו אותו להטיב לו.
כשהמקבל מביע הכרת טובה הוא מודיע למטיב שהוא חש את מה שהוא עשה בשבילו ושכתוצאה מכך מתעוררת בלבו תוספת הערכה ואהבה כלפיו.
הרגש העומד מאחורי תחושת ההודיה, הינו בעצם רגש של אהבה והערכה כלפי המיטיב, שמתעורר בלבו של המקבל כתוצאה מנתינתו.

נגדיר זאת בקצרה:
המטרה שלנו בהודאה – היא להרים את רגשות הכרת הטוב, מאהבה על מה שקיבלתי לאהבת המטיב – כי זה מוכיח לי שהוא אוהב אותי.

נפתח בשאלה מפורסמת:
בכל חזרת הש״ץ יש תפילה שנקראת ״מודים דרבנן״. בזמן שהחזן מגיע לתפילת ‘מודים’, המתפללים עומדים על רגליהם ואומרים את המודים הקצר הזה. למה זה נקרא ‘מודים דרבנן’?

הגמרא במסכת סוטה מביאה כמה דעות מה השומעים צריכים לומר בזמן שהחזן מגיע ל’מודים’, איזה משפט בדיוק עלינו לומר. מסיימת הגמרא: ״אמר רב פפא: הילכך נימרינהו לכולהו״. כדי לצאת חובת כל הדעות אנו אומרים את כל הנוסחאות שמוצעות בגמרא. לכן התפילה הזו נקראת בשם ״מודים דרבנן״.

אבל כאן מגיעה השאלה הגדולה. הלוא חזרת הש״ץ תוקנה עבור אותם יהודים שלא יודעים להתפלל, ועל ידי זה שהם שומעים את החזן ועונים ‘אמן’ על הברכות זה נחשב כאילו הם עצמם התפללו. ואם כן, מדוע כשמגיעים ל’מודים’ ‘מכריחים’ את אותו ציבור שלא יודע להתפלל, לומר בעצמו ״מודים אנחנו לך״?

מכאן נלמד יסוד גדול בהודאה - מהי הודיה אמיתית על פי התורה:
הודאה להשם - אינה רק הכרה בטוב שנתן לי ה', הכרת הטוב - אינה רק החזרת החוב שקיבלתי באמצעות מטבעות מילים.
הודאה אמיתית היא - "הכרת הטוב" – הכרה מוחשית ב"טוב" של הנותן, היינו שהמקבל חש בטוב ליבו ובמידותיו הטובות של הנותן שהניעו אותו להטיב לו.
כשהמקבל מביע הכרת טובה הוא מודיע למטיב שהוא חש את מה שהוא עשה בשבילו ושכתוצאה מכך מתעוררת בלבו תוספת הערכה ואהבה כלפיו.
הרגש העומד מאחורי תחושת ההודיה, הינו בעצם רגש של אהבה והערכה כלפי המיטיב, שמתעורר בלבו של המקבל כתוצאה מנתינתו.

נגדיר זאת בקצרה:
המטרה שלנו בהודאה – היא להרים את רגשות הכרת הטוב, מאהבה על מה שקיבלתי לאהבת המטיב – כי זה מוכיח לי שהוא אוהב אותי.

ניתן משל נפלא להסביר את הדברים:
אדם מביא זר פרחים יפהפה לאשתו ליום הולדתה, שהיא לא הזכירה לו. לשאלתה כיצד ביום שלישי בערב הוא משיג בפרברי העיר זר כל כך יפה? הוא עונה שזה היה מונח ליד הפח, והיה חבל לו שזה יזרק לזבל.
מדוע כל השמחה תרד?
כי האישה שמחה לא רק מהיופי של הזר אלא מההוכחה שהוא מביא לה – עד כמה היא אהובה וחשובה לבעלה.

זהו בדיוק הכרת הטוב – להכיר עד כמה טוב בורא עולם. עד כמה הוא אוהב אותי. עד כמה אכפת לו מהצלחתי.
ועכשיו אני אוהב אותו – לא רק מחמת רגש הפנימי של הכרת הטוב – אלא כי הוא אוהב אותי – כמים הפנים לפנים.

במיוחד הדברים אמורים לגבי הכרת הטוב לבורא העולם.
הרי לכאורה יש לשאול: מדוע צריך להכיר טובה לה' על הטובה שנתן לי, הרי לא טרח בשביל זה - מי שאמר והיה העולם, באמירה בלבד בורא עולם ק"ו ניסים ונפלאות בתוך העולם שדי באמירה ואין בזה כל טירחה?
אלא שהכרת הטוב היא לא על מה שקיבלתי, אלא על האהבה שמתגלה, מכוח הנס/ההשגחה פרטית הנפלאה, אני מגלה עד כמה אני חביב לפניו יתברך.
חיוב הכרת הטוב לבורא היא לפי כמה שמתגלה אהבה. לכן יש חיוב להכיר טובה על ענני הכבוד יותר מהכרת טובה על המן והבאר. כמבואר בדברי רבותינו

לכן מודים לא ניתן לומר על ידי שליח, שכן אהבה לא מוסרים בשליחים, אהבה זה פנים מול פנים.
כולנו מבינים שלא ניתן למסור חיבוק לחבר על ידי חברת שליחויות, מסמכים מוסרים בדואר, אבל לא נשיקות.
הודאה אמיתית היא אהבה לבורא - וכיצד ניתן למוסרה על ידי שליחים. לכן כל יהודי אומר בפני עצמו מודים.

וכבר נתפרסם הסיפור על מרן הגרי"ש אלישיב זצ"ל:
לאחר שנותח על ידי מנתח בכיר מארה"ב, ביקש מתלמידיו שיֵלמדו אותו כיצד אומרים 'תודה' באנגלית.
התלמידים אמרו לרבינו זצ"ל שיוכל לומר למנתח תודה בלשון הקודש, והם יתרגמו את דבריו. אך רבינו התעקש ללמוד את תרגום המילה, וחזר ושינן 'טֵנְק יוּ' שוב ושוב, כדי להודות לאיש בעצמו.
וכך הוה. רבינו לחץ את ידו של המנתח ואמר לו תודה באנגלית, והלה התרגש מאוד לשמוע את דברי התודה מפי קודשו של רבן של ישראל.
ניגשו תלמידיו וביקשו להבין - ילמדו רבינו, שהזמן אצלו הוא מצרך כל כך יקר - מדוע הקפיד שההודאה תאמר דוקא באנגלית?
והשיב להם שלמד זאת מדין מודים דרבנן.  (נ.ב. הרב יצחק זילברשטיין שליט"א הורה: נראה כי הלמוד ממודים דרבנן שייכים בעיקר בהודאה על חיים, 'על שהחייתנו וקיימתנו', וכמו כן הנהגת מו"ח זצ"ל היתה בהודאה על הצלת חיים, בזה ראוי שיודה דוקא בעצמו; אך בסתם הכרת הטוב על דברים שאינם גורליים כ"כ, לכאורה אין צריך לטרוח להודות בעצמו וניתן להסתפק בהודאה ע"י שליח).
בזה גם הסברנו בסיעתא דשמיא - מדוע נהגו האשכנזים להדר שכל אחד מדליק נרות חנוכה בעצמו – 
עשרת הכללים - להודאה מאושרת
חנוכה החג שנתקן להודות ולהלל לשמו הגדול, יכול ללמד אותנו איך מודים לה' בצורה מושלמת,איך מודים בצורה שיגרום לנו אושר שמחה אהבה ורעות:

1. לפרט את ההודיה: מנוסח תפילת "על הניסים" לומדים, שכשמודים יש לפרט את כל פרטי החסדים ולהודות עליהם בהרחבה מלאה: "על הניסים, ועל הפורקן, ועל הגבורות, ועל התשועות, ועל המלחמות" ובהמשך: "מסרת גיבורים ביד חלשים, ורבים ביד מעטים, וטמאים ביד טהורים, ורשעים ביד צדיקים, וזדים ביד עוסקי תורתך". לכן גם ברכת מודים, ברכת נודה בברהמ''ז ונשמת כל חי, הם הארוכות ביותר.

2. לחדש בהודיה: תמיד יש להוסיף ולחדש עוד ועוד בהודיה, בלי לשכוח להודות על כל החסדים שקבלנו עד עכשיו. לומדים את זאת מהלכות חנוכה, שאנו מוסיפים כל יום במספר הנרות על היום הקודם, כדי להודות על החסד שהיה עד עכשיו יחד עם ההודיה הנוספת על מה שהתחדש היום.
נוכל לראות זאת גם בדין לזכור את יציאת מצרים בגאולה. וגם בפיוט אחד מי יודע שכל פעם חוזרים על כל הקודמים, ובברכת שעשה ניסים, שמזכיר שאר המקומות כמבואר בשולחן ערוך.

3. לפרסם את ההודיה: לא מספיק להודות לה', אלא צריך לפרסם לאחרים את הניסים והישועות, כדי שכולם יכירו בטוב הנפלא של ה'. זאת הסיבה שחז"ל תקנו בחנוכה להדליק את הנרות בפתח הבית או בחלון הפונה לרשות הרבים, כדי שכל עוברי האורח יראו אותם ויתרגשו. גם זמן ההדלקה נקבע בשעות הערב, כדי שהאור יראה למרחקים. כי הודאה מושלמת לה' היא על ידי פרסום חסדי ה' לאחרים, כדי שכמה שיותר אנשים יתחזקו ויגדלו בהכרתם בטוב ה'.
כך גם אנו רואים שרוצים להודות בסוף אירוע – מודים לפני כולם, יש לזה השפעה של הכרת הטוב הרבה יותר גדולה.

4. להודות גם על דברים שגרתיים: כשהלב נפתח להודות יש להרגיש הודיה לא רק על הניסים, אלא גם על הדברים שנראים לנו טבעיים ורגילים. את זאת לומדים מהשאלה הידועה, מדוע מדליקים שמונה ימים והרי הנס העל-טבעי היה רק שבעה ימים? הסביר הסבא מקלם, שחז"ל באו ללמדנו שעלינו להודות לה' גם על החסד הנפלא של הטבע ששמן דולק ומאיר, שהקב"ה המציא בשבילנו.

5. הודאה זה אהבה: הודיה אינה רק אמירת מילים של תודה, אלא רגש פנימי של "הכרת הטוב". לחוש רגשי הערכה ואהבה לנותן, מתוך שימת לב לטובו ואהבתו שהניעו את ההטבה. על כן תקנו בחנוכה מהדרין שכל אחד ידליק בעצמו, שכן אהבה לא מוסרים על ידי שליח. ולכן גם ברכת מודים כל אחד אומר בעצמו.

6. המפתח לאהבת ה': הרמב''ם כתב (חנוכה ד',י"ב) "מצות נר חנוכה מצוה חביבה היא עד מאוד", ביטוי שלא מצאנו על אף מצווה. הסיבה לכך היא, שהודיה לבבית לה' היא המפתח לאהבת ה' (המצווה הגדולה ביותר). "בואו שעריו בתודה" - על ידי הודיה נפתחים שערי ההכרות בטוב ה' והדרגות הנעלות ביותר של עבודת ה'. מי שמודה באופן תדיר לה', יאהב את ה' בכל לב ובכל נפש ויחוש שמחה גדולה לגרום לו נחת רוח בכל הזדמנות אפשרית.
זו גם הסיבה שבחנוכה מצאנו את דין מהדרין - היות וההודאה מביאה לאהבה, ומי שאוהב מחפש להדר. - ראה בהרחבה לעיל.

7. מאירה את החשיכה: ההודיה מאירה את קשיי החיים, ממתיקה את החשיכה ומאירה אותה. על כן בחנוכה תקנו להעלות את הנרות עם חשכה, בלילות הארוכים והקרים של חודשי החורף, ללמדנו: כי גדול כוחה של ההודיה להאיר את חיינו, להתגבר על כל הקשיים ולהוציאנו מגלות לגאולה.

8. עושה שמח ומאושר: ההודיה נותנת לאדם חיים שמחים ומאושרים. כך לומדים ממה שנאמר בגמ' (שבת כ"א ע"ב) שימי החנוכה הם "ימים טובים בהלל ובהודאה", ברמב''ם כתוב שהם "ימי שמחה והלל", שעל ידי הלל והודאה ימינו יהפכו להיות ימים טובים שמחים ומאושרים.

9. תענוג הנשמה: ההודיה היא עונג נפלא לנשמה, מעין נועם ה' הנכסף של העולם הבא. כך לומדים מחנוכה, שלעומת מה שבפורים תקנו חכמים לענג את הגוף כנגד מה שגזרו אז על גופיהם של ישראל, בחנוכה שגזרו על נשמתם, תקנו "יום טוב" של עונג לנשמה – להודות ולהלל לשמו הגדול.

10. להודות גם על חצי נס: ביום הראשון ראו החשמונאים רק תחילת נס, שמצאו את הפח. מכוח זה שהודו וראו את אהבת ה' בנס הקטן זכו לנס גדול של שמונה ימים. ההודאה בנס הקטן, בונה כלי לקבל את הנס הגדול. וכך מצאנו באליעזר עבד אברהם שהודה בכל ליבו שראה את תחילת הנס. 
לסיום, נבקש מהתלמידים לנסות ולכתוב ברכת הודאה במילים שלהם. 

